בס"ד י שבט ע"ו

מצוות הנשים בליל הסדר

**1. פסחים מג ב**

דאמר רבי אליעזר נשים חייבות באכילת מצה דבר תורה שנאמר לא תאכל עליו חמץ וגו' כל שישנו בבל תאכל חמץ ישנו באכילת מצה והני נשי נמי הואיל וישנן בבל תאכל חמץ ישנן בקום אכול מצה

**2. תוס' מגילה ד א ד"ה שאף**

פירש רשב"ם שעיקר הנס היה על ידן בפורים על ידי אסתר בחנוכה על ידי יהודית בפסח שבזכות צדקניות שבאותו הדור נגאלו וקשה דלשון שאף הן משמע שהן טפלות ולפירושו היה לו לומר שהן לכך נראה לי שאף הן היו בספק דלהשמיד ולהרוג וכן בפסח שהיו משועבדות לפרעה במצרים וכן בחנוכה הגזירה היתה מאד עליהן. גבי מצה יש מקשה למה לי היקשא דכל שישנו בבל תאכל חמץ ישנו בקום אכול מצה תיפוק ליה מטעם שהן היו באותו הנס וי"ל דמשום האי טעמא לא מחייבא אלא מדרבנן אי לאו מהיקשא ורבינו יוסף איש ירושלים תירץ דסלקא דעתך למיפטרה מגזירה שוה דט"ו ט"ו דחג הסוכות כדפי' פרק אלו עוברין

**3. תוס' פסחים קח ב ד"ה היו**

פי' רשב"ם שעל ידם נגאלו וכן במגילה ע"י אסתר ובחנוכה ע"י יהודית וקשה דאף משמע שאינן עיקר ועוד דבירושלמי גריס שאף הן היו באותו ספק משמע באותה סכנה דלהשמיד להרוג ולאבד והא דאמרינן דפטורות מסוכה אף על גב דאף הן היו באותו הנס כי בסוכות הושבתי התם בעשה דאורייתא אבל בארבעה כוסות דרבנן תיקנו גם לנשים כיון שהיו באותו הנס

**4. קידושין לד א**

וכללא הוא הרי מצה שמחה הקהל דמצות עשה שהזמן גרמא ונשים חייבות ותו והרי תלמוד תורה פריה ורביה ופדיון הבן דלאו מצות עשה שהזמן גרמא הוא ונשים פטורות אמר רבי יוחנן אין למדין מן הכללות ואפילו במקום שנאמר בו חוץ

**5. שמות יב ח**

וְאָכְלוּ אֶת הַבָּשָׂר בַּלַּיְלָה הַזֶּה צְלִי אֵשׁ וּמַצּוֹת עַל מְרֹרִים יֹאכְלֻהוּ

**במדבר ט יא**

בַּחֹדֶשׁ הַשֵּׁנִי בְּאַרְבָּעָה עָשָׂר יוֹם בֵּין הָעַרְבַּיִם יַעֲשׂוּ אֹתוֹ עַל מַצּוֹת וּמְרֹרִים יֹאכְלֻהוּ

**6. בבלי פסחים קכ**

אמר רבא מצה בזמן הזה דאורייתא ומרור דרבנן ומאי שנא מרור דכתיב על מצות ומררים בזמן דאיכא פסח יש מרור ובזמן דליכא פסח ליכא מרור מצה נמי הא כתיב על מצות ומררים מצה מיהדר הדר ביה קרא בערב תאכלו מצת ורב אחא בר יעקב אמר אחד זה ואחד זה דרבנן אלא הכתיב בערב תאכלו מצת ההיא מיבעי ליה לטמא ושהיה בדרך רחוקה

**7. ירושלמי פסחים פ"י ה"ה, קידושין פ"א ה"ז**

מצתן מהו? אמר ליה חובה רבי זעירה אמר מחלוקת. ר' הילא אמר דברי הכל מתניתא מסייעא לדין ומתני' מסייעא לדין. מתני' מסייעא לר' זעירא חזרת מצה ופסח לילה הראשון חובה ושאר כל הימים רשות מתניתא מסייעא לר' הילא נאמר [דברים טז ג] לא תאכל עליו חמץ ונאמר שבעת ימים תאכל עליו מצות לחם עוני את שהוא בבל תאכל חמץ הרי הוא בקום אכול מצה ונשים הרי הן בבל תאכל חמץ הרי הן בקום אכול מצה והא תנינן כל מצות עשה שהזמן גרמא האנשים חייבים והנשים פטורות אמר ר' מנא חומר הוא מצות עשה שהיא באה מכח בלא תעשה.

**8. רמב"ם הל' ע"ז פי"ב ה"ג**

כל מצות לא תעשה שבתורה אחד אנשים ואחד נשים חייבים חוץ מבל תשחית ובל תקיף ובל יטמא כהן למתים, וכל מצות עשה שהיא מזמן לזמן ואינה תדירה נשים פטורות חוץ מקידוש היום ואכילת מצה בלילי הפסח ואכילת הפסח ושחיטתו והקהל ושמחה שהנשים חייבות

**9. חינוך מצוה כא**

ונוהגת בזכרים ונקבות, בכל מקום ובכל זמן. ועובר עליה ביטל עשה

**10. ברכי יוסף או"ח סי' תעג ס"ק טו**

ועוד דמתירוץ רבינו יוסף איש ירושלים שתירץ דאצטריך הקשא משום גזירה שוה דט"ו ט"ו, משמע דגם מדאורייתא מחייבינן להו מטעם שאף הן. ואיברא דיש לעמוד בתירוץ זה מסוגיית סוכה, וכמו שהקשה הפר"ח במים חיים. וגם מהרח"א בעץ חיים סדר אמור דף ן' מקהא ביה אקהתא, ויש לעמוד בדבריו כאשר יראה המעיין. והרב דברי יוסף בתשובותיו סי' נ"ה עמד בזה. ועמ"ש בחידושי קדושין לאחד מהראשונים דפוס קושטאנדינה. עש"ב והדק היטב. ומ"מ מבואר דדעת רבינו יוסף איש ירושלים דגם במצות דאורייתא מדאורייתא חייבות הנשים היכא דאיכא טעמא שאף הן. וכפ"ז חייבות הנשים גם באגדה מדאורייתא.

וכן נראה שהוא דעת מהר"ם בר ברוך בתשובותיו דפוס פראג סי' תע"ג, שכתב, דאין להקשות ממאי דקאמר נשים חייבות בקדוש היום דבר תורה, ומפיק לה מזכור ושמור, ולא פירש מטעם שאף הן כו', ע"ש. משמע דגם במ"ע דאורייתא חייבות מדאורייתא היכא דשייך טעם שאף הן. וכפ"ז נראה דחייבות בהגדה מדאורייתא. וכן ראיתי להרב החינוך פרשת בא מצוה יו"ד שבמצות ההגדה כתב ונוהגת בזכרים ובנקבות בכל מקום ובכל זמן, ועובר עליה ביטל עשה, עכ"ל. ומשמע מדבריו שחייבות הנשים בהגדה מדאורייתא. וכל זה נעלם מהרב בית דוד. והכי מוכח מדברי מרן בש"ע לעיל סי' תע"ב (סע' יד) שכתב גם הנשים חייבות בד' כוסות ובכל מצוות הנוהגות אותו לילה. ומשמע דגם בהגדה חייבות. וכן משמע קצת מדבריו בב"י. וגם הטור שכתב כגון מצה ומרור, לא כיון למעוטי הגדה כמו שחשב הרב בית דוד. ודו"ק. ועמ"ש מהר"ש אבוהב בשו"ת דבר שמואל סי' י"ב. והתוס' בסוכה דף ל"ח ע"א ד"ה מי שהיה עבד ואשה, כתבו, דבהלל דפסח נשים חייבות דכיון דחייבות בד' כוסות מסתמא לא תקנו ד' כוסות אלא כדי לומר הלל ואגדה. וראיתי להרמב"ח בשיטתו שכתב וז"ל, ומדברי תוס' דידן שכתבו דנשים חייבות בהלל דפסח משום דאף הן, משמע דסברי כרשב"ם (בפסחים קח ריש ע"ב), דאלו סברי כתוס' דפסחים (שם ד"ה היו) הול"ל דחייבות גם בהלל דסוכה ועצרת, עכ"ל. וק"ק דאי סברי כרשב"ם תיפוק ליה דחייבות בהלל כמו שחייבות במצה, לפי מ"ש הרב הנז' לעיל דזהו טעם ההקש דכל שישנו לרשב"ם וכד' כוסות, ואמאי יהבי טעמא התוס' משום דד' כוסות נתקנו לומר הלל והגדה, ליהוו חייבות מטעם הלל גופיה. אך נראה שהתוספות בסוכה סברי כמ"ש התוס' בפסחים (שם ד"ה שאף), דלא נאמר זה אלא במצות דרבנן, ודוקא במקום דאשכחן דאמרו בפירוש דחייבות. ולכן בהלל בסוכות ועצרת פטורות, כיון דלא מצינו שחייבום. וזה הורה ריב"ל בג' מימרות בחנוכה ומגילה וד' כוסות, לומר דוקא בהני. דאי לא, לימא כלל, כל מצות עשה שהזמן גרמא דרבנן שהיו באותו הנס חייבות. ותו דכיון דעיקר סוכה פטורה, ה"ה הלל דסוכות. וגם הלל דפסח הו"א דפטורות, לזה כתבו דכיון דחייבות בד' כוסות, נתקנו לומר הלל ואגדה, וחייבות. ולפ"ז גם לתוס' דפסחים וסיעתם חייבות והוא בכלל ד' כוסות. וגם זה נעלם מהרב בית דוד.